AlexejDobrolubov/national_council_slovak_2010 huggingface dataset:
49. schôdza NR SR - 15.deň - A. dopoludnia
Dátum: 2026-05-06
Poslanec: Gažovičová, Tina 
Druh vystúpenia: Vystúpenie s faktickou poznámkou

Ďakujem za slovo a teda vyjadrím sa ešte alebo nadviažem na kolegyňu práve v tej problematike nadmerného zaraďovania detí z marginalizovaných rómskych komunít do špeciálnych škôl, lebo to je ten úplne najzávažnejší spôsob segregácie alebo porušenia práva na vzdelanie dieťaťa, pretože naozaj, keď raz dieťa je zaradené do špeciálnej školy pre deti s mentálnym postihnutím, učí sa podľa úplne iných osnov a končí s iným vysvedčením. A my tu reálne sme mali a máme prípady, kedy a jednoducho predstavme si to dieťa, ktoré doma hovorí iným jazykom materinským, lebo hovorí rómsky, pochádza z generačnej chudoby a teraz príde mu test, kde teraz vymyslím si, že má spoznať krokodíla. No jednoducho jasné, že také dieťa nespozná krokodíla. To je čisto náš nejaký kultúrny výmysel, že deťom ukazujeme knižky so zvieratami, ktoré v skutočnosti žijú na úplne iných kontinentoch. A keď takéto dieťa v nejakom teste, a donedávna ešte sme ani nemali povinnú škôlku, čiže naozaj šesť- alebo sedemročné až prišlo do školy, prišlo na takýto test a nejaký psychológ povedal, že to dieťa má mentálne postihnutie, lebo tie testy nezvládalo. Tak mu úplne zmení vzdelávaciu dráhu na celý zvyšok života. A keď aj vychodí deväť rokov špeciálnej školy, tak skončí s vysvedčením, s ktorým ho ale na žiadnu inú než špeciálnu strednú nevezmú, pretože to vlastne nie je vysvedčenie, ktoré by bolo ekvivalentom vysvedčenia zo základnej školy. Čiže toto sú extrémne závažné veci a mali sme prípady detí, ktoré u nás chceli poslať do špeciálnej školy a keď sa odsťahovali do Británie, tak tam zrazu sa im darilo a zvládali bežné učivo a naučili sa po anglicky a išli na univerzitu. Že tam vidíme, že toto treba riešiť systémovo. Naozaj.
49. schôdza NR SR - 15.deň - A. dopoludnia
Dátum: 2026-05-06
Poslanec: Gažovičová, Tina 
Druh vystúpenia: Vystúpenie s faktickou poznámkou

Ďakujem za slovo a ďakujem kolegyni Inge Kosovej, že sa tak vytrvalo venuješ tejto téme a celkovo vzdelávaniu detí z marginalizovaných rómskych komunít, lebo naozaj si musíme priznať, že máme tu takmer 40 rokov, odkedy sme demokracia, a pre časť spoločnosti sa nám tie sociálne nožnice naozaj iba ďalej roztvárajú a vzdelávanie by mala byť tá cesta von pre tieto deti. Malo by to byť to, čo im pomôže prerušiť ten kruh chudoby, tej generačnej chudoby, do ktorej sa narodili, a malo by ich vytiahnuť. A to, čo sa nám ale práve naopak deje, je, že nám pribúdajú školy, ktoré navštevujú už iba deti z marginalizovaných rómskych komunít. Pravidelne navštevujem školy, kde učiteľka mi povedzme hovorí: „Ja som do tejto školy chodila pred 20 rokmi a vtedy to bola zmiešaná škola. A dneska už je to škola, ktorú navštevujú iba rómske deti z chudoby.“ Vieme teda, aj kolegyňa Kosová to spomenula, že na jeseň boli prijaté niektoré zmeny v školskom zákone. Ja si dovolím povedať, že málokto v tejto krajine a dokonca aj málokto v tomto pléne vie, čo vlastne bolo odhlasované a aké zmeny v školských obvodoch nastanú, až na to, že je to celé nastavené tak, že to nastane až v budúcom volebnom období. Je tam množstvo implementačných nejasností a naozaj treba povedať, že minister Drucker sa nikdy nepostavil a tieto veci nevysvetlil. Jednoducho niekde to tam v tom zákone bolo spomenuté. Možno to niečo posunie k lepšiemu, uvidíme, ale je to s odloženou účinnosťou a nikde nebolo jasne vysvetlené, aký to bude mať dopad na obce, aký to bude mať dopad na školy, aké budú tie procesy, ako budú fungovať tie tzv. dedičné obvody, keďže niektoré obvody sa nemusia hneď meniť. A posledná poznámka, stále to riešime z eurofondov v čase, keď nám hrozí, že nám tie eurofondy oni zmrazia.
49. schôdza NR SR - 15.deň - A. dopoludnia
Dátum: 2026-05-06
Poslanec: Gažovičová, Tina 
Druh vystúpenia: Vystúpenie s faktickou poznámkou

Ďakujem za slovo a ďakujem kolegyniam Natálie Žang Kosovej, že predkladajú tento návrh a aj otvárajú tým pádom veľmi dôležitú tému. Ja túto tému vnímam predovšetkým ako matka dvoch synov, ktorí športujú, ktorí vystriedali viaceré športové kluby, kde teraz začíname staršieho syna púšťať na sústredenia a naozaj potrebujeme mať absolútnu dôveru k jeho trénerom a trénerkám, že tam bude v bezpečí. Obzvlášť ešte ten šport je v niečom, ide ešte ďalej ako tá škola, práve v tom, že zahŕňa často sústredenia, že zahŕňa veľmi vypäté situácie, že po športe deti idú do sprchy a tak ďalej. To musí byť absolútne bezpečné prostredie. Jednoducho áno, chceme, aby deti a mladí ľudia športovali. Je to dobré pre duševné zdravie, fyzické zdravie. Chceme mať športovcov na vrcholovej úrovni, ale ten základ toho je, aby sa tam cítili bezpečne a aby sa naozaj mohli rozvíjať v tom športe a nebolo to miesto, kde sú vystavovaní či už šikane, či už obťažovaniu alebo teda, ešte horšie, nejakým nejakým násilným prejavom. A žiaľ, máme na Slovensku, a to nielen na Slovensku, ale v minulosti, myslím si, že celkovo bolo oveľa viac takého pokrytectva v tom, že o týchto veciach sa nehovorí. A podľa mňa práve aj o tom by malo už byť 21. storočie, že nezatvárajme si predtým oči. Pomenujme tie problémy. Radšej investujme do prevencie. Dávajme si pozor na to, aby sme takýmto veciam predchádzali a aby sa nikto nebál ozvať, keď sa niečo zlé stane. Lebo to najhoršie je, keď ani nemajú zakývať isté deti. Čiže veľmi podporujem, majme bezpečné prostredie v športe. Ďakujem.
49. schôdza NR SR - 10.deň - A. dopoludnia
Dátum: 2026-04-28
Poslanec: Gažovičová, Tina 
Druh vystúpenia: Vystúpenie s faktickou poznámkou

Za slovo a ďakujem, poslanec Kéry, že ste sa zapojili do tejto debaty. Mrzí ma, že nebolo viac reakcií na naše konkrétne otázky. Väčšina z tých vašich argumentov boli tie, ktoré vlastne tu sme počúvali od úvodnej reči a na ktoré sme reagovali, ale teda som rada, že ste ich predniesli znovu. Viete, moja hlavná otázka je, že na čo to bude dobré? Akože reálne, že pre koho sa toto vlastne robí? Lebo ide to proti odporúčaniam odborníkov, ide to proti vôli tých dotknutých ľudí, ide to bez pripomienkového konania. Čiže my vám hovoríme veci, komu to uškodí a prečo je to problematické, ale nepočuli sme dôvod, komu to naozaj pomôže. Príde mi také úsmevné hovoriť o tom, že to zavádza nejakú férovosť a jednotný režim, pretože tí ľudia v zahraničí vždy budú v inej situácii ako ľudia, ktorí sú na Slovensku. Jednoducho na Slovensku máme volebných okrskov spústu v každej obci. Jednoducho každý to má relatívne blízko od domu, kým v zahraničí tí ľudia naozaj budú musieť cestovať stovky až tisíce km, kým doteraz im stačilo poslať poštou. Čiže tento argument o nejakej férovosti neobstojí. A viete, vy ste to tak nadniesli, že ak niekomu na Slovensku záleží, nemôže to byť problém. No môže, pretože, ako to už hovorila kolegyňa Biháryová, nie každý bude mať peniaze, aby sa presunul na zastupiteľský úrad, čiže to volebné právo dostane cenovku, a za druhé, nie každý je v zdravotnom stave, že sa môže presunúť tisíce km na zastupiteľský úrad. Čiže to podmienite dobrým príjmom. No môže, pretože, ako to už hovorila kolegyňa Bihariová, nie každý bude mať peniaze, aby sa presunul na zastupiteľský úrad, čiže to volebné právo dostane cenovku, a za druhé, nie každý je v zdravotnom stave, že sa môže presunúť tisíce km na zastupiteľský úrad. Čiže to podmienite dobrým príjmom a dobrou zdravotnou situáciou. A to je to problematické. Ja by som skôr povedala, že, ak by vám skutočne záležalo na všetkých občanoch, tak by ste našli riešenie aj pre to pre tú
49. schôdza NR SR - 9.deň - B. popoludní
Dátum: 2026-04-27
Poslanec: Gažovičová, Tina 
Druh vystúpenia: Vystúpenie s faktickou poznámkou

Ďakujem za slovo. Pán Gašpar, čakáme na vaše ďalšie vystúpenie. Ako predkladateľ, a teda budeme veľmi radi, keď ako predkladateľ sa budete venovať tomu, že čo týmto zákonom naozaj dosiahnete. Ja teda oceňujem, že Martin Dubec si tu tak akoby intelektuálne pozdvihol tú diskusiu. Dostali sme sa až niekde na nejakú filozofickú úroveň. Možno už aj nie začiatočnícky seminár pre politológov, ale už taký pokročilý o tom ústavnom práve. No kebyže tu máme naozaj aj hlbokú vecnú diskusiu o tom, ako napríklad najlepšie realizovať to volebné právo, tak verím tomu, že tá debata by naozaj aj technicky a intelektuálne bola niekde inde, len problém je v tom, že toto predkladateľa vôbec nezaujíma. Predkladateľov vôbec nezaujíma to, ako tie veci urobiť najlepšie. Predkladateľov zaujíma ich politický záujem. Ja teda taktiež ako kolega Dubec si oceňujem, že z klubu SMER tu pomerne veľa z vás sedí, že tu počúvate. A mňa by tak zaujímalo, že ako sa na to pozeráte, keď ja teda áno, tiež mám pocit, že pán Gašpar žije v tej svojej konšpirácii toho, že on, keď sa tam postaví a povie, čo v piatok odznelo, že pes má vraj podľa neho podvádzanie v génoch. No áno, to je potom ťažké tu ticho sedieť, keď takéto nezmysly z tamtoho pultu od vás odznievajú, ale naozaj verím, že aj medzi vami v tom smere, že sú niektorí ľudia, ktorí si uvedomujú, že veď ešte by nám nejako malo záležať na tejto krajine a nemôžeme účelovo meniť volebný systém. Čo vám je naozaj úplne jedno? Ďalšia v poradí
49. schôdza NR SR - 9.deň - B. popoludní
Dátum: 2026-04-27
Poslanec: Gažovičová, Tina 
Druh vystúpenia: Vystúpenie s faktickou poznámkou

Za reakcie. Tak znovu sme tu počuli niečo o potrebe transparentných volieb a niektoré vyjadrenia, ktoré podľa mňa nesúvisia veľmi s týmto návrhom zákona, ako to, že či bol alebo nebol nejaký vlak k voľbám. Ja neviem, ja som s tým nič nemala, ani si myslím, že to s týmto nijako nesúvisí. To, čo by som chcela ešte raz na záver zdôrazniť, je, že máme tu nejaký systém, ktorý funguje 20 rokov. Za tých 20 rokov väčšinu času vládol SMER. 20 rokov ste s tým nemali problém, nevnímali ste to ako protiústavné. Nič zásadné sa nezmenilo. Nedošlo k žiadnym protestom, nedošlo k žiadnym masovým sťažnostiam. Jediné, jediné, čo sa udialo a čo sme tu počuli ako zdôvodnenie, prečo teraz je vysoká podpora pre PS medzi ľuďmi, ktorí volili poštou. Toto celé je politická objednávka. Toto je zámer politicky aspoň trošku tak, ako dokážete, že tie, ešte pri tom, že ako tak chcete dodržiavať demokratické pravidlá, ako môžete trošku prekresliť tie voličné pravidlá, aby ste si aspoň trochu prilepšili. To je zlý dôvod pre zmenu volieb. Keby vám záležalo na tom, aby sa lepšie napĺňalo volebné právo ľudí žijúcich v zahraničí so slovenským občianstvom, mohli ste sa ich opýtať. A ja ďakujem kolegovi Dostálovi za tú poznámku, že minulý rok minister vnútra predložil do MPK na verejné pripomienkovanie zmeny vo volebnom zákone a predstavte si, rušenie voľby poštou tam nebolo. Lebo v tejto krajine nie je potreba rušiť voľbu poštou. Je to vaša politická potreba a preto to celé robíte. Ďalší v poradí je prihlásený do rozpravy.
49. schôdza NR SR - 9.deň - A. dopoludnia
Dátum: 2026-04-27
Poslanec: Gažovičová, Tina 
Druh vystúpenia: Vystúpenie s faktickou poznámkou

Michal Šimečka vo svojom vystúpení reagoval na úvodné slovo predkladateľa Tibora Gašpara a mňa naozaj, naozaj mrzí, hnevá, keď vidím, že vás, predovšetkým vás, pán Gašpar, a vás, vládnu koalíciu, trápia pravidlá iba vtedy, keď ide o vaše záujmy. Vás trápi rokovací poriadok vtedy, keď sa vám nepáči, že my máme papiere na stole, ale to, že tu pravidelne schvaľujete v rozpore s rokovacím poriadkom veci cez skrátené legislatívne konania, cez prílepky a potom tu máme neporiadok v zákonoch a treba to na trikrát opravovať a má to dopady na ľudí, to vás netrápi. Vás trápi, že pán Ódor ako úradnícky vtedajší premiér chodil na školy ako nestranník a ktorý nekandidoval do volieb. Ale to, že súčasný predseda vlády Fico, predseda strany SMER, chodí prednášať v čase vyučovania stredoškolákom a hovorí im o tom, že to, čo sa práve v tom čase možno učia na maturitu z dejepisu, sú podľa neho nezmysly, a hovorí veci, ktoré sú totálne v rozpore s učebnými osnovami, ktoré sa snažíme mladých ľudí naučiť, to vás už netrápi. Vás trápi nejaká transparentná kampaň, ktorá tu bola za zvýšenie účasti vo voľbách, ktorá nebola zameraná na žiadnu konkrétnu politickú stranu, ale to, že tu máme vážne podozrenia na zvážanie migrantov k hraniciam pred voľbami, to vás netrápi. Nie, vás trápia pravidlá, vy si zrazu spomeniete na ústavu po 20 rokoch alebo na rokovací poriadok vtedy, keď sa vám to hodí. Tak ako si spomeniete na ľudí, keď potrebujete tvrdiť, že idete im pomáhať, aby mali rovnejšie voľby tí ľudia v zahraničí, keď sa vám to hodí. Ale v skutočnosti kašlete aj na pravidlá, aj na tých ľudí vonku. Tam bol sa zvančo.
49. schôdza NR SR - 7.deň - A. dopoludnia
Dátum: 2026-04-23
Poslanec: Gažovičová, Tina 
Druh vystúpenia: Vystúpenie s faktickou poznámkou

Ďakujem za slovo. Tak, žiaľ, sa budem opakovať znovu v tomto pléne, lebo znovu je to aktuálne. Dámy a páni, my sme zákonodarný zbor. My tu určujeme zákony. My by sme mali byť tí prví, ktorí tie zákony budú aj dodržiavať, ktorí budú tým zákonom rozumieť, ktorí ich vedia zdôvodniť a ktorí ich budú dodržiavať. Ja neviem, čo to pre vás znamená dodržiavať zákon, ale tento legislatívny proces tomu nijako nenasvedčuje. Tuto vám právnici a právničky hovoria, že ten zákon je v rozpore s ústavou, v rozpore s právom Európskej únie. Koľko sme tu už mali takých zákonov, ktoré musel buď Ústavný súd zvrátiť, alebo Európska únia sa ozvala a museli ste to prerábať. Tak načo také veci schvaľujete? Načo schvaľujete niečo, kde potom zase akurát pridávate robotu Slovenskej republike, zhoršujete naše postavenie voči Európskej únii, lebo zase bude musieť prejsť celé to kolečko, aby vám Európska únia vysvetlila, že toto je v rozpore s právom Európskej únie a budete to musieť vracať alebo opravovať. Načo také veci schvaľujete? To čisto akože tá politická dohoda, aby sa vám táto krehká koalícia ešte ako-tak udržala do tých ďalších volieb, vám naozaj stojí za to, aby ste sa, že úplne vykašľali na legislatívny proces? Ešte raz to poviem. Sme zákonodarný zbor, prijímame zákony, mali by sme byť tí prví, ktorí tie zákony budú dodržiavať a vy to nezvládate ani pri takých základných veciach, ako je prijímanie zákonov. Pán poslanec Dostál.
49. schôdza NR SR - 7.deň - A. dopoludnia
Dátum: 2026-04-23
Poslanec: Gažovičová, Tina 
Druh vystúpenia: Vystúpenie s faktickou poznámkou

Ďakujem za slovo a som rada, že kolega dostal, upozornil na to aj v tomto prípade, že tu bol schválený prílepok, lebo treba uznať, že k tomuto konkrétnemu bodu tu doteraz nebola žiadna, ale že žiadna diskusia. Naozaj by sme si nemali zvykať na to, že legislatívny proces je čisto trhací kalendár. Vy ste tu schválili nový rokovací poriadok a veľa sa tu hovorilo o kultúre. Začnite dodržiavať rokovací poriadok tak, ako je napísaný. Lebo naozaj tuto už pomaly každý jeden rokovací deň sa stretávame s tým, že legislatívny proces, tak ako nám ho určuje zákon a ústava, pre vás absolútne nič neznamená. A to aj svedčí o tom, ako vôbec pristupujete k pravidlám v tejto krajine. A ešte by som rada teda upozornila na to, že čo sú témy, ktorým sa tu venuje koaličná strana SNS. Tak máme tu zákon o hmyze, k tomu bol pridaný prílepok o alkohole a ešte sme tu dneska riešili cudzincov ako návrh SNS. Tak výborne, hmyz, alkohol a cudzinci, to sú tie problémy alebo tie témy, ktorým sa SNS venuje a ešte ani to nevedia urobiť tak, aby to aspoň sedelo s rokovacím poriadkom a legislatívnymi pravidlami. A za toto idete o chvíľu všetci hlasovať v treťom čítaní. Pán poslanec
49. schôdza NR SR - 7.deň - A. dopoludnia
Dátum: 2026-04-23
Poslanec: Gažovičová, Tina 
Druh vystúpenia: Vystúpenie s faktickou poznámkou

Za slovo. Tak, kolegyňa Števlová, ty si to tak povedala, že je to také úsmevné až tragikomické, aj tvoje vystúpenie bolo také v princípe s úsmevom. Ale zároveň je to úplne desivé, keď si človek uvedomí, že na čo si poukázala, teda nielen ty, ale aj mnohí ďalší, že my sme tu v druhom čítaní tesne pred schválením koaličného zákona, kde viacero právnikov upozorňuje, že veď to je v rozpore s právom Európskej únie a v rozpore s ústavou. Ja viem, že ide o poslanecký návrh, ale veď vy ste Že my sme tu v druhom čítaní tesne pred schválením koaličného zákona, kde viacerí právnici upozorňujú, že veď to je v rozpore s právom Európskej únie a v rozpore s ústavou. Ja viem, že ide o poslanecký návrh, ale veď vy ste koalícia. Vy máte v princípe k dispozícii celý štátny aparát. Máme toľko šikovných právnikov v tejto krajine, mnohých aj politických. Ja chápem, že možno nás, opozíciu, nebudete počúvať, ale veď sa poraďte s nejakými ďalšími právnikmi. Tam je tá kolónka v tom formulári, kde predkladáme zákony, že či je to v súlade s právom Európskej únie. Čo keby ste začali tomu venovať pozornosť, lebo toto naozaj nie je prvýkrát. Naozaj to nie je prvýkrát. Máme to aj pri menších veciach. Bude sa tu teraz opravovať autorský zákon, pretože sa tam ukázalo, že niečo, čo bolo prílepkom zmenené, je v rozpore s právom Európskej únie. Mali sme tu celé zrušenie úradu na ochranu oznamovateľov. Máme tu viacero zákonov, ktoré musel vrátiť Ústavný súd, že to vás naozaj baví len tak akože si to tak hádzať, že toto nám príde zaujímavé. Hodím to do toho legislatívneho procesu. Teraz 78 alebo koľko rúk sa za to zdvihne? Veď naozaj viacerí aj ste vzdelaní právnici a karavána ide ďalej a potom sa spätne musí riešiť, že či to teda je v súlade s právom. Čo keby ste sa nad tým zamysleli vopred? Taká, že úplne základná vec, nechať posúdiť zákon.
49. schôdza NR SR - 7.deň - A. dopoludnia
Dátum: 2026-04-23
Poslanec: Gažovičová, Tina 
Druh vystúpenia: Vystúpenie s faktickou poznámkou

Ďakujem, kolegyňa Plaváková. Naozaj si výborne vystihla tú strašne nízku úroveň, ktorú toto legislatívne konanie má, a to ešte keby si tu musela počúvať včera, ako minister Takáč priniesol alebo teda obhajoval návrh, v ktorom obmedzoval prístup ku katastru. A ešte aj tam si práve dovolil to zdôvodňovať ochranou žien, tak naozaj, naozaj by som si priala, aby táto koalícia priniesla návrhy, ktoré by skutočne riešili tie problémy a nie využívali túto tému násilie na ženách iba ako nejakú citovú zásterku na to, aby v skutočnosti vlastne chránili sami seba cez kataster. No a druhý príklad zo včera, veľmi, veľmi trefný, keď sme tu mali skrátené legislatívne konanie, ktoré na vláde urýchlene, urýchlene schválili v novembri, aby sme o ňom potom jednali v apríli. Čiže toľko asi k tej legislatívnej úrovni, ktorú tu máme, a presne ako si aj spomenula, doložky vplyvov, ktoré vôbec, vôbec nehovoria o tom, čo ten zákon vlastne v skutočnosti urobí alebo neurobí, že naozaj by si táto krajina a táto Národná rada zaslúžila, aby tie zákony naozaj aspoň mali hlavu a pätu a niečo naozaj riešili. Ďakujem. Pán poslanec Ledecký.
49. schôdza NR SR - 6.deň - B. popoludní
Dátum: 2026-04-22
Poslanec: Gažovičová, Tina 
Druh vystúpenia: Vystúpenie s faktickou poznámkou

Ustanovenia, tak ako boli prijaté, tak to umožňuje niektorým súčasným byť vo funkcii aj dlhšie. A tých 180 dní, ono je dobré, že zákon upravuje, kedy najneskôr je potrebné tú voľbu vyhlásiť. Problém je v tom, že zákon neustanovuje, kedy najskôr. A kebyže to potiahneme úplne ad absurdum, tak by si akademický senát mohol vyhlásiť štyri voľby dopredu a rovno človeka zvoliť na tých 12 rokov. To sa samozrejme nestane, ale to, čo sa nám ukazuje, je, že aj tuto teda vzniká nejaká ako keby diera v tom zákone. A ešte jedna poznámka na to, čo povedal kolega Dostal. Ja som teda tak pochválila, že tento zákon, áno, je aj v druhom, aj v prvom, aj v druhom čítaní. Medzitým bude nejaký čas na prípravu pozmeňujúcich návrhov. No možno
49. schôdza NR SR - 6.deň - B. popoludní
Dátum: 2026-04-22
Poslanec: Gažovičová, Tina 
Druh vystúpenia: Vystúpenie s faktickou poznámkou

Ďakujem kolegovi Hargašovi. Myslím, že vynikajúco zhrnul celú túto našu rozpravu k zákonu o katastri a skúsim to aj ja tak ešte stručnejšie zhrnúť, že tie informácie, ktoré doteraz boli bežne verejne dostupné, odteraz budú dostupné iba za poplatok, relatívne malý poplatok, 6 €, čiže to nejak zásadne neodradí, napríklad, keď sme sa tu bavili o bývalých rodinných príslušníkoch, tak ich to zásadne neodradí, aby si zistili, kde žije napríklad ich ex. Ale ak túto informáciu získanú z katastra napríklad novinár zverejní v médiách, tak môže dostať pokutu až 10 000 €. A to už sa nebavíme o malých sumách. A z toho, čo tu počúvam, ja začínam byť hlboko presvedčená, že toto je tá najpodstatnejšia časť toho celého. To, aby novinári alebo aj, neviem, opoziční politici alebo iní, nemohli vyťahovať dôležité informácie z katastra, ktoré následne zverejnia a potom napríklad členom vlády kladú nepríjemné otázky. Nepríjemné otázky. Odkiaľ za tie svoje platy z verejných zdrojov, na ktoré sa skladajú všetci občania v tejto krajine cez dane, odkiaľ si zarobili na svoje nehnuteľnosti? Toto je to najdesivejšie na tom, že tu ide o obmedzovanie verejnej kontroly. A ešte sa to celé snaží zastierať, že ide o nejakú ochranu zraniteľných osôb. Tak to tu zopakujme. Umožníte tým takzvaným zraniteľným osobám, aby ich informácie z relevantných
49. schôdza NR SR - 6.deň - B. popoludní
Dátum: 2026-04-22
Poslanec: Gažovičová, Tina 
Druh vystúpenia: Vystúpenie s faktickou poznámkou

Ďakujem za slovo. Tak toto je znovu jeden z tých vládnych návrhov, ktoré sú ako také zrkadlo pre túto vládu, že sa zaoberajú vami a vašimi problémami. Ako naozaj v tejto krajine žije vyše 5 miliónov ľudí. Myslím si, že tu máme dosť iných a zásadnejších problémov a určite, určite medzi ne nepatrí to, že ľudia majú právo si pozrieť v katastri obzvlášť, obzvlášť pre verejných činiteľov ich majetkové pomery. A ako tu hovorí aj kolegyňa, je to teda extrémne cynické toto celé obhajovať tými najzraniteľnejšími. A ja by som si naozaj priala, že pokiaľ by tam bola táto motivácia, tá skutočná motivácia zabrániť zneužívaniu informácií, ktoré sú v katastri voči tým najzraniteľnejším. Tak im dajte možnosť, aby sa z relevantných dôvodov vyňali. Ale to predsa nemôže platiť unblocked a obzvlášť, obzvlášť pre ústavných činiteľov, ako sme my, ktorí sme platení z verejných daní. Tam jednoducho musí fungovať tá verejná kontrola. A ja by som si teda veľmi priala, myslím, že toto ešte neodznelo, aby teda odznela odpoveď na otázku, ktorú na začiatku rozpravy položila kolegyňa Mesterová, že tie horibilné pokuty budú sa teda týkať novinárov, keď si budú plniť svoju povinnosť verejnej kontroly a dopytovať sa na majetkové pomery ústavných činiteľov, ktorí sú platení z verejných zdrojov? Lebo to je to podstatné. Aby tu fungovala verejná kontrola a presne tomuto idete týmto zabrániť. Ešte predtým, ako dám
52. schôdza NR SR - 8.deň - B. popoludní
Dátum: 2026-06-04
Poslanec: Glück, Richard 
Druh vystúpenia: Vystúpenie s faktickou poznámkou

Vážený pán kolega Vánčo. Ja celkom rád sa na vás pozerám, ako rečníte o ničom. Ja neviem, koľko ste rečnili, 20 minút? Nepovedali ste nič. Vy ste tu sa sťažovali na to, že ste mali málo času a to a ja neviem, čo všetko, ale povedali ste jednu jedinú výhradu vo vzťahu k predmetnému návrhu zákona. Vaša kolegyňa, aj keď samozrejme nesúhlasím s tým, čo tu, čo im vadilo, ale aspoň prišli a povedali nejaké konkrétne veci, o ktorých chceli diskutovať. Vy ste sa tu postavili, pán kolega. Rozprávali ste zľava doprava a potom ste začali samozrejme snívať o výsledku volieb. Krájate opäť medveďa, ktorý ešte behá. A už tu plánujete, čo všetko zmeníte, ale keď som počúval diskusiu vašich kolegýň s poslancom z KDH a potom ste v podstate sa prihlásili k tomu, čo vadilo aj vám, teda vašim kolegyniam. Ja osobne si myslím, že ak by ste náhodou zložili nejakú vládu s KDH, oťažnú s pánom Matovičom, nie ste schopní prijať nič, pretože vám vadia absolútne normálne veci vzhľadom k povahe tejto krajiny. Takže vám veľmi držím palce. A ak náhodou raz budete mať väčšinu v tomto parlamente, ak tu náhodou raz budem aj ja vtedy, tak s úsmevom budem sledovať, ako budete prijímať tie zmeny, pretože vy neprijmete nič. Vy neprijmete nič, pretože váš progresívny svet, s ktorým absolútne nesúhlasím, nie je možné zosúladiť s vašimi potenciálnymi koaličnými partnermi, takže vám držím palce a snívajte ďalej. Pani predsedníčka Paľáka.